चीन-रूस सीमा पर 6.1 तीव्रता का भूकंप  
मंगलवार रात 560 किलोमीटर की गहराई पर आए इस भूकंप का केंद्र 43.3 डिग्री उत्तरी अक्षांश और 131.2 डिग्री पूर्वी देशांतर पर था।
चीन और रूस के सीमाई क्षेत्र में 6.1 तीव्रता का भूकंप का झटका महसूस किया गया। चाइना अर्थक्वेक नेटवर्क्‍स सेंटर के अनुसार मंगलवार रात 560 किलोमीटर की गहराई पर आए इस भूकंप का केंद्र 43.3 डिग्री उत्तरी अक्षांश और 131.2 डिग्री पूर्वी देशांतर पर था।  भूकंप का केंद्र चीन के उत्तर-पूर्वी जीलिन प्रांत के हुनचुन से 80 किलोमीटर और यांजी सिटी से 140 किलोमीटर की दूरी पर था।  चीन की संवाद एजेंसी शिन्हुआ के अनुसार इस क्षेत्र में पहले भी 6 से 7 की तीव्रता वाले भूकंप के कई झटके आ चुके हैं, लेकिन इससे किसी प्रकार के जानमाल का नुकसान नहीं हुआ है।